Knindže – Vitezovi Srpske Krajine
Knindže – Vitezovi Srpske Krajine je bio srpski ratno-propagandni strip koji je izlazio tokom jeseni 1991. godine za vreme rata u SFRJ. Izdavač je bila Politika. Izašla su dva broja — Po zapovesti kapetana Dragana i Za slobodu Srpske Krajine. Pored ova dva stripa izašao je i jedan roto-roman pod nazivom Demoni dolaze.

Glavni junaci ovog stripa su Knindže koji se bore za slobodu Srpske Krajine. „Imaju folklorna imena (Sava, Radojica, Milica, Grujica, čak i Starina Novak), predstavljeni su kao izdanci srpske vekovne borbe za slobodu, privrženi su srpskoj veri, ‘svetosavlju’ i vrednostima patrijarhalnog života, ali, istovremeno, imaju sve karakteristike super-junaka stripa: mafijaško iskustvo stečeno u evropskom podzemlju, vladanje svim vrstama savremenih oružja i istočnjačkih borilačkih veština, savršeno znanje stranih jezika, sposobnost da se preruše u ma koji lik u ma kojoj stranoj zemlji i da s lakoćom komuniciraju sa najraznolikijim svetom“. Hrvati su pak prikazani kao srboubice: ustaša Ante Jelić uvek sa sobom nosi srbosjek, a njegov saborac, kujući planove kako da napadnu Kninsku tvrđavu, kaže: „Za Srbe nema milosti! Nož, metak, konopac! Lijepu našu moramo osloboditi od smrada balkanskih cigana (…) Samo mrtvi Srbi su dobri Srbi“.

Vidi još 
 Bosmen
 Super Hrvoje

Reference 

Srpski stripovi
Stripovi 1991.
Propagandni stripovi
Raspad SFRJ
Republika Srpska Krajina